„Nimic nu e sigur în lumea lui Donald Trump”. „Russiagate” și eforturile administrației SUA de a băga scandalul sub preș
În iunie, Tulsi Gabbard s-a aflat într-o poziție dificilă. În calitate de veterană a războiului din Irak cu o atitudine conciliantă, care s-a nimerit a fi directoarea serviciilor secrete naționale a lui Donald Trump, ea a petrecut săptămâni întregi încercând să împiedice America să lanseze atacuri aeriene împotriva Iranului. Gabbard a citat rapoarte ale serviciilor secrete care contraziceau sugestiile israeliene conform cărora Teheranul era la doar câteva zile distanță de a deține o bombă nucleară. Trump nu a vrut să știe: „Nu-mi pasă ce spune ea”, le-a zis el reporterilor, înainte de a ordona atacurile asupra Iranului. Gabbard fusese umilită.